ᱥᱳᱱᱟᱢ ᱵᱟᱡᱽᱣᱟ

ᱥᱳᱱᱟᱢᱯᱨᱤᱛ ᱵᱟᱡᱽᱣᱟ (ᱡᱟᱱᱟᱢ ᱑᱖ ᱚᱜᱚᱥᱴ ᱑᱙᱘᱙), ᱡᱟᱦᱟᱸᱭ ᱫᱚ ᱥᱳᱱᱟᱢ ᱵᱟᱡᱽᱣᱟ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ, ᱢᱤᱫ ᱥᱤᱧᱚᱛᱤᱭᱟᱹ ᱮᱠᱴᱨᱮᱥ ᱠᱟᱱᱟᱭ ᱡᱟᱦᱟᱸᱭ ᱫᱚ ᱯᱚᱧᱡᱟᱵᱤ ᱯᱷᱤᱞᱢ ᱨᱮ ᱠᱟᱹᱢᱤ ᱠᱟᱱᱟᱭ ᱾ ᱒᱐᱑᱒ ᱥᱮᱨᱢᱟ ᱨᱮ ᱯᱷᱮᱢᱤᱱᱟ ᱢᱤᱥ ᱤᱱᱰᱤᱭᱟ ᱦᱮᱯᱨᱟᱣ ᱨᱮ ᱥᱮᱞᱮᱫ ᱠᱟᱛᱮ, ᱵᱟᱡᱽᱣᱟ ᱫᱚ ᱯᱚᱧᱡᱟᱵᱤ ᱯᱷᱤᱞᱢ ᱵᱮᱥᱴ ᱚᱯᱷ ᱞᱚᱠ (᱒᱐᱑᱓) ᱨᱮ ᱟᱡᱟᱜ ᱯᱟᱴ ᱮ ᱮᱛᱚᱦᱚᱵ ᱞᱮᱫᱼᱟ ᱟᱨ ᱠᱟᱯᱟᱞ (᱒᱐᱑᱓) ᱨᱮ ᱟᱡᱟᱜ ᱛᱟᱢᱤᱞ ᱯᱷᱤᱞᱢ ᱮ ᱮᱛᱚᱦᱚᱵ ᱞᱮᱫᱼᱟ ᱾ ᱵᱟᱡᱽᱣᱟ ᱫᱚ ᱢᱤᱫ ᱯᱤ.ᱴᱤ.ᱥᱤ. ᱯᱚᱧᱡᱟᱵᱤ ᱯᱷᱤᱞᱢ ᱥᱤᱨᱯᱷᱟᱹ ᱧᱟᱢ ᱟᱠᱟᱫᱟᱭ ᱾

ᱵᱟᱡᱽᱣᱟ ᱫᱚ ᱯᱚᱧᱡᱟᱵᱤ ᱯᱷᱤᱞᱢ ᱨᱮ ᱢᱤᱫ ᱧᱩᱛᱩᱢᱟᱱ ᱮᱠᱴᱚᱨ ᱞᱮᱠᱟᱛᱮ ᱟᱡᱟᱜ ᱯᱟᱥᱱᱟᱣ ᱮᱱᱟ ᱾ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱯᱚᱧᱡᱟᱵᱤ ᱑᱙᱘᱔ (᱒᱐᱑᱔), ᱥᱚᱨᱫᱟᱨ ᱡᱤ ᱒ (᱒᱐᱑᱖), ᱱᱤᱠᱠᱟ ᱡᱮᱞᱫᱟᱨ (᱒᱐᱑᱖), ᱢᱟᱱᱡᱮ ᱵᱤᱥᱛᱟᱨᱮ (᱒᱐᱑᱗), ᱱᱤᱠᱠᱟ ᱡᱮᱞᱫᱟᱨ ᱒ (᱒᱐᱑᱗), ᱠᱟᱭᱨᱤ ᱚᱱ ᱡᱟᱴᱴᱟ (᱒᱐᱑᱘), ᱜᱩᱰᱰᱤᱭᱟᱱ ᱯᱟᱴᱳᱞᱮ (᱒᱐᱑᱙), ᱟᱨᱫᱟᱵᱽ ᱢᱩᱴᱤᱭᱟᱨᱚᱱ (᱒᱐᱑᱙) ᱟᱨ ᱦᱚᱱᱥᱞᱟ ᱨᱟᱠᱷ (᱒᱐᱒᱑) ᱾ ᱩᱱᱤᱫᱚ ᱟᱡᱟᱜ ᱛᱮᱞᱩᱜᱩ ᱯᱷᱤᱞᱢ ᱫᱚ ᱟᱛᱟᱫᱚᱠᱩᱸᱫᱚᱢ ᱨᱟ (᱒᱐᱑᱖) ᱠᱷᱚᱱ ᱮᱛᱚᱦᱚᱵ ᱞᱮᱜᱼᱟ ᱾

ᱵᱟᱡᱽᱣᱟ ᱫᱚ ᱟᱨᱫᱟᱵᱽ ᱢᱩᱴᱤᱭᱟᱨᱚᱱ ᱨᱮ ᱟᱡᱟᱜ ᱯᱟᱴ ᱞᱟᱹᱜᱤᱫ ᱛᱮ ᱥᱚᱨᱮᱥ ᱮᱠᱴᱨᱮᱥ ᱞᱮᱠᱟᱛᱮ ᱯᱤ.ᱴᱤ.ᱥᱤ. ᱯᱚᱧᱡᱟᱵᱤ ᱯᱷᱤᱞᱢ ᱥᱤᱨᱯᱷᱟᱹ ᱮ ᱡᱤᱛᱠᱟᱹᱨ ᱞᱮᱱᱟ ᱾ ᱢᱟᱱᱡᱮ ᱵᱤᱥᱛᱟᱨᱮ ᱟᱨ ᱱᱤᱠᱠᱟ ᱡᱮᱞᱫᱟᱨ ᱒ ᱞᱟᱹᱜᱤᱫ ᱩᱱᱤ ᱫᱚ ᱵᱟᱨᱭᱟ ᱯᱚᱧᱡᱟᱵᱤ ᱯᱷᱤᱞᱢᱯᱷᱮᱭᱟᱨ ᱥᱤᱨᱯᱷᱟᱹ - ᱥᱚᱨᱮᱥ ᱮᱠᱴᱨᱮᱥ ᱧᱩᱛᱩᱢ ᱛᱮ ᱦᱚᱸᱭ ᱧᱟᱢ ᱟᱠᱟᱫᱟ ᱾

ᱮᱛᱚᱦᱚᱵ ᱡᱤᱭᱚᱱ
ᱵᱟᱡᱽᱣᱟ ᱫᱚ ᱑᱖ ᱚᱜᱚᱥᱴ ᱑᱙᱘᱙ ᱥᱟᱞᱮ ᱨᱮ ᱱᱟᱭᱱᱤᱛᱟᱞ, ᱩᱛᱛᱚᱨ ᱯᱨᱚᱫᱮᱥ (ᱱᱤᱛᱚᱜ ᱩᱛᱛᱚᱨᱟᱠᱷᱚᱸᱰ ᱨᱮ) ᱨᱮ ᱢᱤᱫ ᱯᱚᱧᱡᱟᱵᱤ ᱥᱤᱠᱷ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱩᱱᱤᱫᱚ ᱟᱡᱟᱜ ᱜᱨᱮᱡᱩᱥᱚᱱ ᱯᱟᱲᱦᱟᱣ ᱫᱚ ᱫᱤᱞᱞᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱯᱩᱨᱟᱹᱣ ᱞᱮᱫᱟᱭ ᱾ ᱒᱐᱑᱒ ᱥᱮᱨᱢᱟ ᱨᱮ, ᱩᱱᱤ ᱢᱩᱢᱵᱟᱭ ᱮ ᱥᱮᱱ ᱮᱱᱟ ᱟᱨ ᱯᱷᱮᱢᱤᱱᱟ ᱢᱤᱥ ᱤᱱᱰᱤᱭᱟ ᱨᱮᱭ ᱦᱮᱯᱨᱟᱣ ᱨᱮ ᱥᱮᱞᱮᱫ ᱮᱱᱟ ᱾ ᱤᱱᱟ ᱛᱟᱭᱚᱢ ᱵᱟᱡᱽᱣᱟ ᱮᱭᱟᱨ ᱦᱳᱥᱴᱮᱥ ᱮ ᱵᱮᱱᱟᱣ ᱮᱱᱟ, ᱢᱮᱱᱠᱷᱟᱱ ᱤᱱᱟ ᱛᱟᱭᱚᱢ ᱛᱮ ᱩᱱᱤ ᱫᱚ ᱮᱠᱴᱤᱝ ᱨᱮ ᱠᱮᱨᱤᱭᱚᱨ ᱵᱮᱱᱟᱣ ᱞᱟᱹᱜᱤᱫ ᱱᱚᱶᱟ ᱫᱚᱭ ᱟᱲᱟᱜ ᱜᱤᱰᱤ ᱠᱮᱫᱼᱟ ᱾

ᱠᱟᱹᱢᱤ ᱡᱤᱭᱚᱱ
ᱵᱟᱡᱽᱣᱟ ᱫᱚ ᱒᱐᱑᱓ ᱥᱮᱨᱢᱟ ᱨᱮ ᱜᱤᱯᱤ ᱜᱨᱮᱣᱟᱞ ᱟᱨ ᱡᱟᱡᱤ ᱵᱤ ᱥᱟᱶ ᱵᱮᱥᱴ ᱚᱯᱷ ᱞᱚᱠ ᱨᱮ ᱟᱡᱟᱜ ᱯᱟᱴ ᱮ ᱮᱛᱚᱦᱚᱵ ᱞᱮᱫᱼᱟ ᱾ ᱒᱐᱑᱔ ᱥᱟᱞ ᱨᱮ, ᱫᱤᱞᱡᱤᱛ ᱫᱳᱥᱟᱸᱡᱷ ᱥᱟᱶ ᱯᱚᱧᱡᱟᱵᱽ ᱑᱙᱘᱔ ᱨᱮ ᱠᱟᱹᱢᱤ ᱞᱮᱫᱟᱭ ᱾ ᱩᱱᱤ ᱫᱚ ᱚᱱᱟ ᱥᱮᱨᱢᱟ ᱜᱮ ᱵᱟᱭᱵᱷᱟᱵᱽ ᱥᱟᱶ ᱠᱟᱯᱟᱞ ᱨᱮ ᱟᱡᱟᱜ ᱛᱟᱢᱤᱞ ᱯᱷᱤᱞᱢ ᱮᱛᱚᱦᱚᱵ ᱞᱮᱫᱟᱭ ᱾

᱒᱐᱑᱖ ᱥᱮᱨᱢᱟ ᱨᱮ ᱵᱟᱡᱽᱵᱟ ᱫᱚ ᱯᱩᱱᱭᱟᱹ ᱯᱷᱤᱞᱢ ᱨᱮ ᱠᱟᱹᱢᱤ ᱟᱠᱟᱫᱟ - ᱫᱤᱞᱡᱤᱛ ᱫᱳᱥᱟᱸᱡᱽ ᱥᱟᱶ ᱥᱚᱨᱫᱟᱨ ᱡᱤ ᱒, ᱮᱢᱤ ᱵᱤᱨᱠ ᱥᱟᱶ ᱱᱤᱠᱠᱟ ᱡᱮᱭᱞᱫᱟᱨ, ᱟᱴᱤᱥ ᱨᱟᱱᱫᱮᱵᱽ ᱥᱟᱶ ᱵᱳᱨᱱ ᱴᱩ ᱵᱤ ᱠᱤᱝ ᱟᱨ ᱥᱩᱥᱟᱱᱛ ᱥᱟᱶ ᱟᱡᱟᱜ ᱛᱮᱞᱩᱜᱩ ᱯᱩᱭᱞᱩ ᱯᱷᱤᱞᱢ ᱟᱛᱟᱫᱩᱠᱩᱸᱫᱟᱢ ᱨᱟ ᱾ ᱒᱐᱑᱗ ᱥᱮᱨᱢᱟ ᱨᱮ, ᱩᱱᱤ ᱫᱚ ᱢᱟᱱᱡᱮ ᱵᱤᱥᱛᱨᱮ ᱨᱮ ᱜᱤᱯᱯᱤ ᱜᱨᱮᱣᱟᱞ ᱥᱟᱶ, ᱫᱳᱥᱟᱸᱡᱽ ᱥᱩᱯᱚᱨ ᱥᱤᱝ ᱥᱟᱶ ᱟᱨ ᱱᱤᱠᱠᱟ ᱡᱮᱞᱫᱟᱨ ᱒ ᱨᱮ ᱮᱢᱤ ᱵᱤᱨᱠ ᱥᱟᱶ ᱮ ᱧᱮᱞ ᱞᱮᱱᱟᱭ ᱾ ᱒᱐᱑᱘ ᱥᱮᱨᱢᱟ ᱨᱮ, ᱩᱱᱤ ᱫᱚ ᱜᱨᱮᱣᱟᱞ ᱥᱟᱶ ᱠᱮᱨᱤ ᱚᱱ ᱡᱚᱴᱴᱟ ᱒ ᱨᱮ ᱧᱮᱞ ᱞᱮᱱᱟᱭ ᱾


ᱵᱟᱡᱽᱣᱟ ᱫᱚ ᱒᱐᱑᱙ ᱥᱮᱨᱢᱟ ᱨᱮ ᱢᱚᱬᱮ ᱜᱚᱴᱟᱝ ᱯᱷᱤᱞᱢ ᱨᱮ ᱠᱟᱹᱢᱤ ᱟᱠᱟᱫᱟᱭ ᱾ ᱩᱱᱤ ᱫᱚ ᱜᱩᱨᱱᱟᱢ ᱵᱷᱩᱞᱞᱚᱨ ᱥᱟᱶ ᱜᱩᱰᱰᱤᱭᱟᱱ ᱯᱟᱴᱳᱞᱮ, ᱵᱤᱨᱠ ᱥᱟᱶ ᱢᱩᱠᱞᱟᱣᱟ, ᱯᱚᱨᱢᱤᱥ ᱵᱚᱨᱢᱟ ᱥᱟᱶ ᱥᱤᱝᱜᱟᱢ, ᱚᱡᱚᱭ ᱥᱚᱨᱠᱟᱨᱤᱭᱟ ᱥᱟᱶ ᱟᱨᱫᱟᱵᱽ ᱢᱩᱴᱤᱭᱟᱨᱚᱱ ᱟᱨ ᱟᱭᱩᱥᱢᱟᱱ ᱠᱷᱩᱨᱟᱱᱟ ᱥᱟᱶ ᱵᱟᱞᱟ ᱨᱮ ᱠᱟᱹᱢᱤ ᱟᱠᱟᱫᱟ ᱾

ᱩᱱᱤ ᱫᱚ ᱟᱨᱫᱟᱵᱽ ᱢᱩᱴᱤᱭᱟᱨᱚᱱ ᱞᱟᱹᱜᱤᱫ ᱛᱮ ᱡᱚᱛᱚ ᱠᱷᱚᱱ ᱱᱟᱯᱟᱭ ᱮᱠᱴᱨᱮᱥ ᱞᱮᱠᱟᱛᱮ ᱯᱤ.ᱴᱤ.ᱥᱤ. ᱯᱚᱧᱡᱟᱵᱤ ᱯᱷᱤᱞᱢ ᱥᱤᱨᱯᱷᱟᱹᱭ ᱟᱢᱮᱴ ᱞᱮᱫᱼᱟ ᱾ ᱒᱐᱒᱐ ᱥᱮᱨᱢᱟ ᱨᱮ, ᱩᱱᱤ ᱫᱚ ᱯᱚᱨᱚᱢᱤᱥ ᱵᱚᱨᱢᱟ ᱥᱟᱶ ᱡᱤᱸᱫᱮ ᱢᱮᱨᱤᱭᱮ ᱨᱮ ᱟᱨ ᱵᱚᱨᱩᱱ ᱫᱷᱚᱣᱚᱱ ᱥᱟᱶ ᱥᱴᱨᱤᱴ ᱰᱟᱱᱥᱚᱨ ᱓ᱰᱤ ᱨᱮ ᱧᱮᱞ ᱞᱮᱱᱟᱭ ᱾ ᱒᱐᱒᱑ ᱥᱮᱨᱢᱟ ᱨᱮ, ᱩᱱᱤ ᱫᱚ ᱯᱩᱣᱟᱰᱟ ᱨᱮ ᱵᱤᱨᱠ ᱥᱟᱶ ᱟᱨ ᱦᱳᱱᱥᱞᱟ ᱨᱟᱠᱷ ᱨᱮ ᱫᱳᱥᱟᱸᱡᱽ ᱥᱟᱶ ᱮ ᱧᱮᱞ ᱞᱮᱱᱟ ᱾

᱒᱐᱒᱒ ᱥᱮᱨᱢᱟ ᱨᱮ, ᱩᱱᱤ ᱫᱚ ᱜᱩᱨᱱᱟᱢ ᱵᱷᱩᱞᱞᱚᱨ ᱥᱟᱶ ᱢᱟᱭ ᱵᱷᱭᱟᱦ ᱱᱟᱦᱤ ᱠᱚᱨᱳᱱᱟ ᱛᱮᱨᱮ ᱱᱟᱞ ᱨᱮ, ᱵᱤᱨᱠ ᱥᱟᱶ ᱥᱮᱨ ᱵᱟᱜᱽᱜᱟ ᱨᱮ, ᱚᱡᱚᱭ ᱥᱚᱨᱠᱟᱨᱤᱭᱟ ᱥᱟᱶ ᱡᱤᱸᱫᱽ ᱢᱚᱦᱤ ᱨᱮ ᱟᱨ ᱠᱮᱴᱮᱨᱤ ᱨᱮ ᱵᱷᱟᱭᱵᱷᱚᱵᱽ ᱥᱟᱶ ᱢᱩᱬᱩᱛ ᱯᱟᱴ ᱮ ᱫᱮᱠᱷᱟᱣ ᱞᱮᱫᱼᱟ ᱾

ᱱᱤᱡᱮᱨᱟᱜ ᱡᱤᱭᱚᱱ ᱟᱨ ᱢᱤᱰᱤᱭᱟ ᱪᱤᱛᱟᱹᱨ

ᱵᱟᱡᱽᱣᱟ ᱫᱚ ᱯᱚᱧᱡᱟᱵᱤ ᱥᱤᱱᱮᱢᱟ ᱨᱤᱱᱤᱡ ᱡᱚᱛᱚ ᱠᱷᱚᱱ ᱧᱩᱛᱩᱢᱟᱱ ᱮᱠᱴᱨᱮᱥ ᱠᱟᱱᱟᱭ ᱾ ᱩᱱᱤ ᱫᱚ ᱟᱡᱟᱜ ᱯᱷᱮᱥᱚᱱ ᱥᱮᱱᱥ ᱟᱨ ᱥᱴᱟᱭᱤᱞᱤᱝ ᱞᱟᱹᱜᱤᱫ ᱦᱚᱸ ᱵᱟᱰᱟᱭᱚᱜᱼᱟ ᱾ ᱜᱩᱰᱤᱭᱟᱱ ᱯᱟᱴᱳᱞᱮ ᱯᱷᱤᱞᱢ ᱨᱮ, ᱵᱟᱡᱽᱣᱟ ᱫᱚ ᱡᱚᱛᱚ ᱠᱷᱚᱱ ᱡᱟᱹᱥᱛᱤ ᱥᱤᱨᱯᱷᱟᱹ ᱧᱟᱢ ᱞᱮᱫ ᱛᱟᱦᱮᱸᱫ, ᱩᱱᱤ ᱫᱚ ᱟᱡᱤᱡ ᱠᱚᱲᱟ ᱦᱚᱯᱚᱱ ᱦᱚᱸ ᱡᱟᱹᱥᱛᱤ ᱥᱤᱨᱯᱷᱟᱹ ᱧᱟᱢ ᱞᱮᱫ ᱛᱟᱦᱮᱸᱫ ᱾

ᱵᱟᱡᱽᱣᱟ ᱫᱚ ᱒᱐᱑᱖, ᱒᱐᱑᱗ ᱟᱨ ᱒᱐᱑᱙ ᱨᱮ ᱯᱮ ᱫᱷᱟᱣ ᱪᱚᱱᱰᱤᱜᱚᱲ ᱴᱟᱭᱤᱢᱥ ᱨᱮᱱᱟᱜ ᱢᱳᱥᱴ ᱰᱤᱡᱟᱭᱨᱮᱵᱚᱞ ᱣᱟᱢᱮᱱ ᱮ ᱵᱮᱱᱟᱣ ᱮᱱᱟ ᱾ ᱱᱚᱶᱟ ᱛᱟᱹᱞᱠᱟᱹ ᱨᱮ ᱩᱱᱤ ᱫᱚ ᱒᱐᱑᱘ ᱨᱮ ᱫᱚᱥᱟᱨ ᱟᱨ ᱒᱐᱒᱐ ᱨᱮ ᱫᱚ ᱯᱩᱱ ᱟᱱᱟᱜ ᱴᱷᱟᱶ ᱮ ᱟᱢᱮᱴ ᱞᱮᱫᱼᱟ ᱾

ᱛᱚᱵᱮ, ᱢᱤᱫ ᱯᱚᱧᱡᱟᱵᱤ ᱥᱤᱠ, ᱵᱟᱡᱽᱣᱟ ᱫᱚ ᱒᱐᱑᱗ ᱥᱮᱨᱢᱟ ᱨᱮ ᱥᱳᱥᱤᱭᱟᱞ ᱢᱤᱰᱤᱭᱟ ᱨᱮᱭ ᱥᱚᱫᱚᱨ ᱟᱠᱟᱫᱟ ᱡᱮ ᱩᱱᱤ ᱡᱤᱥᱩ ᱟᱜ ᱯᱟᱥᱱᱟᱣ ᱮᱫᱟ, ᱢᱮᱱᱠᱷᱟᱱ ᱤᱥᱟᱹᱭ ᱫᱷᱚᱨᱚᱢ ᱨᱮᱭ ᱵᱚᱫᱚᱞ ᱟᱠᱟᱱᱟ ᱵᱟᱝ ᱾ ᱩᱱᱤ ᱢᱮᱱ ᱠᱮᱜᱼᱟ, "ᱤᱧ ᱡᱤᱥᱩ ᱭᱟᱜ ᱛᱟᱭᱚᱢ ᱦᱤᱡᱩᱜᱼᱟ, ᱢᱮᱱᱠᱷᱟᱱ ᱤᱧ ᱫᱷᱚᱨᱚᱢ ᱤᱥᱟᱹᱭ ᱨᱤᱱᱤᱡ ᱵᱟᱝ ᱠᱟᱹᱱᱟᱹᱧ ᱾"

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ




ᱛᱷᱚᱠ:᱑᱙᱘᱙ ᱡᱟᱱᱟᱢ ᱠᱚ
ᱛᱷᱚᱠ:ᱡᱤᱣᱤᱫ ᱦᱚᱲ